**Traupio seniūnijoje :**

**1.**Traupio miestelyje, Nevėžio g.yra kultūros paveldo objektai – **Traupio Šv. Onos bažnyčios statinių kompleksas** (unikalus objekto kodas 43290). Kompleksą sudaro **Šv. Onos bažnyčia** (unikalus objekto kodas 17234), statyta 1892 m. mūrinė stačiakampio plano, trinavė bažnyčia; **Bažnyčios šventoriaus tvora ir vartai** (unikalus objekto kodas 43291), datuojami XIX a. pab.; **Skulptūra „Jėzus neša kryžių“** (unikalus objekto kodas 43324)**,** pastatyta 1911 m. Bažnyčioje – **paveikslas „Šv. Antanas“** (unikalus objekto kodas 8769), nežinomas XIX a. pab. vietinis liaudies menininkas, drobė, aliejus, tapyba; **paveikslas** **„Šv. Barbora“** (unikalus objekto kodas 8768), autorius P. Podolskis, 1894 m. drobė, aliejus, tapyba; **paveikslas Rapolo Mendzegurskio portretas** (unikalus objekto kodas 20168),nežinomas XIX a. pr. tapytojas, drobė, aliejus, tapyba; **paveikslas „Šv. Pranciškus“** (unikalus objekto kodas 20169), autorius nežinomas, 1894 m. aliejus, drobė, tapyba; **paveikslas „Gidelskio Šv. Panelės stebuklingo atvaizdo istorija“** (unikalus objekto kodas 20167), autorius nežinomas XVII a. pab.–XVIII a. I p. tapytojas, aliejus, drobė. Bažnyčios bokšte yra saugomas **varpas** (unikalus objekto kodas 14752). Varpo liejimo metai – 1635m., žalvaris.

**2.** Žiurlių kaime yra kultūros paveldo objektas **– Žiurlių vėjo malūnas** (unikalus objekto kodas 21094). Malūno statybos data 1912 m., malūnas penkių aukštų, sienos akmenų ir mūro plytų tinkuotos.

**3.** Šapio kaime yra kompleksinis kultūros paveldo objektas **– Šapio senųjų kapinių kompleksas** (unikalus objekto kodas 30382). Kompleksą sudaro: **Senosios kapinės** (unikalus objekto kodas 11652), kuriose palaidoti Šapio kaimo ir apylinkių gyventojai, **Lietuvos partizanų kapai** (unikalus objekto kodas 17254), palaidoti 1949-07-31 žuvę Vyčio apygardos partizanai K. Tvaska–Rugelis, J. Baltušnikas–Vienuolis, J. Tumšys–Kitras, St. Bareika–Krienas, K. Janonis–Perlas, K. Rinkevičius–Berželis, E. Vengrys.

**4.** Janapolio kaime yra kompleksinis kultūros paveldo objektas – **Janapolio dvaro sodybos fragmentai** (unikalus objekto kodas 54). Sodyba susikūrė XVIII a. I p., dvaro sodybos fragmentų kompleksą sudaro **šiaurės vakarų pastatas** (unikalus objekto kodas 30591), **pietryčių pastatas** (unikalus objekto kodas 30592). Pastataidatuojami XVIII a., aštuonkampio formos plano, rotondos tūrio.

**5.** Levaniškių kaime yra kultūros paveldo objektas – P**iliakalnio, Levaniškių piliakalnis** (unikalus objekto kodas 1900). Piliakalnis datuojamas I tūkst. po Kr.

**6**. Maciūnų kaime, Laukagalių g. yra kultūros paveldo objektai – **Lietuvos partizanų kapas** (unikalus objekto kodas 44166), **Lietuvos partizanų Edvardo Augulio ir Aniceto Paurazo kapai** (unikalus objekto kodas 46488). Kapinėse palaidoti partizanai: Kuprio būrio vadas J. Dagelis–Gintaras, Šarūno rinktinės Butageidžio kuopos vadas A. Jagėla–Ąžuolas, Algimanto apygardos Parabelio būrio partizanė D. Dovydėnaitė Vosylienė–Laumė, Vyčio apygardos Šarūno rinktinės Antano Jagėlos-Ąžuolo būrio partizanai Edvardas Augulis, Anicetas Paurazas.